पाएं अपने शहर की ताज़ा ख़बरें और फ्री ई-पेपरडाउनलोड करें
सरकार से स्टॉक न मिलने के कारण जिले में दो दिन से रेमडेसिविर इंजेक्शन की वितरण व्यवस्था ठप पड़ी है। रविवार और सोमवार को प्राइवेट अस्पतालोंं में भर्ती मरीजों के परिजन काफी परेशान रहे। कई मरीज गंभीर अवस्था में पहुंच गए। पिछले 15 दिन में शहर में कितने इंजेक्शन आए और किस अस्पताल काे कब बांटे गए हैं, यह हिसाब प्रशासन के पास नहीं है। दैनिक भास्कर ने पूछा ताे औषधि निरीक्षक दिलीप अग्रवाल ने कहा कि वे हिसाब बना रहे हैं। चूंकि कंपनी और स्टाकिस्ट के दस्तावेज देखने पड़ेंगे, इसलिए वक्त लगेगा।
मंत्रियों के दफ्तरों पर पहुंच रहे लाेग; शहर में यह खबर फैली है कि रेमडेसिविर इंजेक्शन मंत्री-विधायकों के पास मौजूद हैं। इसी कारण अब शहर के दोनों मंत्रियों के दफ्तर तक लोग पहुंचने लगे हैं, लेकिन वहां से लोग निराश लौट रहे हैं।
कंपनियों से सीधी सप्लाई ली; सोमवार को 79 निजी अस्पतालों में से कुछ ने कंपनी से सीधे रेमडेसिविर मंगवाए। इससे उनके अस्पताल में भर्ती मरीजों को राहत मिली। शाम को सड़क मार्ग से हुजरात पर एक स्टॉकिस्ट के पास भी कुछ इंजेक्शन पहुंचने की खबर है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn